நம் அன்றாட வாழ்வில், பல முறை நாம் எதிர்கொள்ளும் பொருட்களின் மதிப்பினை அதன் அலகுகளில் சொல்ல வேண்டியதுள்ளது. மாறிக் கொண்டு வரும் சூழ்நிலையில், ஒவ்வொரு பொருளுக்கும் இருவகையான அலகுகள் பயன்படுத்தப்பட்டு வருவதனைக் காண்கிறோம். அது மட்டுமின்றி, சிலவற்றின் பரிணாமங்களையும், அதனைச் சொல்பவர்களுக்காக, அவர்களுக்குத் தெரிந்த அலகில் கூற வேண்டியதுள்ளது. அமெரிக்க நாட்டில் இருப்போருக்கு, தூரத்தை கிலோ மீட்டர் என்று சொல்லாமல் மைல் எனத்தான் கூற வேண்டியுள்ளது. இதே போல பல அலகு மாற்றங்கள் நமக்குத் தேவையாய் இருக்கிறது. இதனை கணித்துப் பார்க்க பல இணைய தளங்கள் (கூகுள் உட்பட) இருந்தாலும், இதற்கென உருவாக்கப்பட்ட தளங்களில், அண்மையில் நான் பார்த்துப் பயன்படுத்திய ஒரு தளம் சற்றுக் கூடுதல் சிறப்புடன் இயங்கியது. இதன் எளிமை தான் இதன் சிறப்பு. இந்த தளத்தின் முகவரி http://convert.francepropertyshop.com/ இதன் பெயர் Conversion Tool இதில் நுழைந்தவுடன், ஓர் அரைவட்டமும், அதன் மூன்று பிரிவுகளும், அதனைச் சுற்றி வரும் ஒரு சுட்டிக் காட்டும் முள்ளினையும் காணலாம். மூன்று பிரிவுகளாக இது காட்டப்படும். அவை Length, Temperature மற்றும் Weight. இந்த பிரிவுகளில் எதில் மாற்றம் தேவையோ, அதனைத் தேர்ந்தெடுக்க வேண்டும். கீழாக மாற்றப்படக் கூடிய அலகுகள் காட்டப்படும். அந்த பட்டியலில் நமக்குத் தேவையானதைத் தேர்ந்தெடுத்து, உள்ளீடு செய்து கிளிக் செய்தால், உடன் அது மாற்றப்பட்டுக் கிடைக்கும்.